O‘zbekiston prezidenti Shavkat Mirziyoyev rafiqasi bilan birga davlat tashrifi bilan Xitoy Xalq Respublikasiga bordi. Sian shahrining xalqaro aeroportida ikki davlat bayroqlari ko‘tarildi, oliy martabali mehmonlar sharafiga faxriy qorovul saf tortdi, milliy qo‘shiq va raqslardan iborat tantanali marosim bo‘lib o‘tdi. O‘zbekiston yetakchisini XXR madaniyat va turizm vaziri Xu Xepin, Shensi muzofoti gubernatori Chjao Gan va boshqa rasmiy shaxslar kutib oldi. Tashrif dasturiga muvofiq, davlat rahbari 18 may kuni XXR raisi Si Tszinpin bilan muzokara o‘tkazadi. 19 may kuni O‘zbekiston prezidenti "Markaziy Osiyo - Xitoy" birinchi sammitida ishtirok etadi.